27.3.2015 Jurnalul Oficial al Uniunii Europene L 82/107 DECIZII DECIZIA (PESC) 2015/521 A CONSILIULUI din 26 martie 2015 de actualizare și de modificare a listei persoanelor, grupurilor și entităților care fac obiectul articolelor 2, 3 și 4 din Poziţia comună 2001/931/PESC privind aplicarea de măsuri specifice pentru combaterea terorismului şi de abrogare a Deciziei 2014/483/PESC CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 27 decembrie 2001, Consiliul a adoptat Poziţia comună 2001/931/PESC ()). (2)  La 22 iulie 2014, Consiliul a adoptat Decizia 2014/483/PESC () de actualizare și de modificare a listei persoanelor, grupurilor şși entităților care intră sub incidența articolelor 2, 3 și 4 din Poziţia comună 2001/931/PESC (denumită în continuare „lista”). (3) În conformitate cu articolul 1 alineatul (6) din Poziţia comună 2001/931/PESC, este necesar să se revizuiască periodic numele și denumirile persoanelor, grupurilor şi entităților prevăzute în listă pentru a asigura existența motivelor prezenței acestora pe listă. (4) Prezenta decizie stabileşte rezultatul revizuirii efectuate de Consiliu în ceea ce priveşte persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC. (5)  Consiliul a verificat dacă autoritățile competente, astfel cum sunt menționate la articolul 1 alineatul (4) din Poziţia comună 2001/931/PESC, au adoptat deciziile cu privire la toate persoanele, grupurile și entitățile de pe listă implicate în acte de terorism în sensul articolului 1 alineatele (2) și (3) din poziția comună menţionată. De asemenea, Consiliul a concluzionat că persoanelor, grupurilor și entităților cărora li se aplică articolele 2, 3 şși 4 din Poziţia comună 2001/931/PESC ar trebui în continuare să facă obiectul măsurilor restrictive specifice prevăzute în aceasta. (6)  Consiliul a concluzionat că nu mai există motive pentru menținerea a două entități pe listă. (7) Lista ar trebui să fie actualizată în consecință, iar Decizia 2014/483/PESC ar trebui abrogată, ADOPTĂ PREZENTA DECIZIE: Articolul 1 Lista persoanelor, grupurilor şi entităților cărora li se aplică articolele 2, 3 și 4 din Poziția comună 2001/931/PESC este prevăzută în anexa la prezenta decizie. Articolul 2 Decizia 2014/483/PESC se abrogă. () Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JOL 344, 28.12.2001, p. 93). (') Decizia 2014/483/PESC a Consiliului din 22 iulie 2014 de actualizare şi de modificare a listei persoanelor, grupurilor și entităților care intră sub incidența articolelor 2, 3 şi 4 din Poziția comună 2001/931/PESC privind aplicarea de măsuri specifice pentru combaterea terorismului şi de abrogare a Deciziei 2014/72/PESC JO L 217, 23.7.2014, p. 35).